Татарстанда чиркәү яныннан 9 айлык баланы урлап киткәннәр

	Узган шимбәдә Түбән Кама районында берәүнең 9 айлык баласын урлаганнар. Җинаять кылучыны тотканнар инде. Ул 40 яшьлек хатын-кыз булып чыккан. Хәзер аңа карата җинаять эше кузгатылган.  Тикшерү мәгълүматларыннан күренгәнчә, 24 сентябрь иртәсендә Оксана Кузнецова исемле хатын-кыз Олы Афанас Түбән Кама районы Олы Афанас авылындагы гыйбадәтханә килә. 	 Караучысыз калдырылган бала арбасындагы 9 айлык сабыйны күрә һәм аны үзе белән алып, качып китә. Кызының юкка чыгуын күреп алган әни кеше тиз арада полициягә хәбәр итә. Ә үзе гыйбадәт кылырга килгән берәүнең машинасы белән карак хатын-кызны куып китәләр. Угрыны чиркәүдән ерак түгел урында тоткарлыйлар, Оксана Кузнецова үз гаебен таныган, әлеге гамәлен баланы ошатып өлгерүе белән аңлаткан.
 
Тикшерү эше дәвам итә. 
	---	
Интертат.ру

	№ --- | 26.09.2016	


